Diari Oficial de la Generalitat Valenciana


Sumari del DOGV 5222, del 20-03-2006 (2006/3085)

ORDRE de 14 de març de 2006, de la Conselleria d'Economia, Hisenda i Ocupació, per la qual s'atorga a la mercantil en projecte Gran Casino Castelló, SAU, l'autorització d'instal·lació i explotació d'un casino de joc en la població de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5222

Data del DOGV
:   20-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3085


Organisme emissor
:   Conselleria d'Economia, Hisenda i Ocupació

Tipus de document
:   Ordre

ORDRE de 14 de març de 2006, de la Conselleria d'Economia, Hisenda i Ocupació, per la qual s'atorga a la mercantil en projecte Gran Casino Castelló, SAU, l'autorització d'instal·lació i explotació d'un casino de joc en la població de Castelló de la Plana. [2006/X3085]  
Mitjançant Ordre d'esta conselleria de 29 de juliol de 2005 (DOGV núm. 5.064, de 4 d'agost) es va convocar concurs públic per a l'atorgament de l'autorització d'instal·lació i explotació d'un casino de joc en el municipi de Castelló de la Plana, i s'aprovaren les bases que el regirien.  
Dins del termini establit en la base tercera.1, que acabà el dia 5 de novembre de 2005, s'han presentat tres ofertes: per la mercantil Grupo Orenes, SL, promotora de la societat en projecte Gran Casino Castelló, SAU, per la mercantil Inverama, SA, promotora de la societat en projecte Casino de Juego de Castelló, SAU, i per les mercantils Rank Holding Espanya, SA, i Desarrollo de Suelo Terciario, SL, promotores de la societat en projecte Grao Gran Casino de Castelló, SA, totes elles pendents de constituir la societat que tindrà la titularitat del casino de joc, de la qual aporten projecte de constitució.  
D'acord amb el que establix la base quarta.1 de la convocatòria, així com el que disposa l'article nové del Decret 215/1994, de 17 de desembre, del Govern Valencià, pel qual s'aprova el Reglament de Casinos de Joc de la Comunitat Valenciana (DOGV núm. 2.385, d'11 de novembre), i amb l'informe previ de l'Ajuntament de Castelló de la Plana de data 3 de gener de 2006, i vista la proposta de la Comissió Tècnica del Joc a favor de la societat en projecte promoguda per Grupo Orenes, SL,  
ORDENE  
1. S'atorga a la societat en projecte promoguda per la mercantil Grupo Orenes, SL, l'autorització d'instal·lació i explotació de casino de joc en el municipi de Castelló de la Plana, a la qual es referix la convocatòria efectuada mitjançant ordre d'esta conselleria de 29 de juliol de 2005. Este casino s'ubicarà al Moll Serrano Lloberes, s/n, Molls de Costa del Grau de Castelló de la Plana.  
En relació amb la dita mercantil es fan constar expressament les circumstàncies següents:  
Denominació: Gran Casino Castelló, SAU.  
Duració: Indefinida.  
Domicili: Moll Serrano Lloberes, s/n. Molls de Costa del Grau de Castelló de la Plana.  
Capital social: 6.010.200,00 euros, íntegrament subscrit i desemborsat. De l'acció 1 a l'acció 6.010.200, ambdues inclusivament, de valor nominal 1 euro cada una d'elles.  
Socis i capital social que tenen: Grupo Orenes, SL, de l'acció 1 a l'acció 6.010.200, ambdues inclusivament.  
Participació de capital estranger: no.  
Consell d'Administració/consellers delegats/directors generals/apoderats: Consell d'Administració:  
President: Eliseo Orenes Rodríguez.  
Secretari: Eliseo Orenes Baño.  
Vocals: Joaquín Franco Muñoz i Jesús Franco Muñoz.  
Nom comercial del casino: Gran Casino Castelló, Puerto Azahar.  
Localització del casino: Moll Serrano Lloberes, s/n. Moll de Costa. Grau de Castelló de la Plana.  
Jocs autoritzats: 01. Ruleta francesa, 02. Ruleta americana, 03. Black Jack, 06. Punt i banca (normal i reduïda), 11. Pòquer sense descart i màquines tipus C.  
2. En el termini màxim de trenta dies s'haurà de constituir la societat en projecte Gran Casino Castelló, SAU, i acreditar este aspecte en la Conselleria d'Economia, Hisenda i Ocupació.  
3. S'aprova el projecte arquitectònic proposat per la mercantil en projecte Gran Casino Castelló, SAU, així com les mesures de seguretat descrites en la seua sol·licitud, condicionat a la correcció de les deficiències assenyalades en l'informe tècnic de data 1 de febrer de 2006 i ampliat en data 3 de febrer de 2006, i que s'aporte projecte d'execució ajustat a la normativa vigent i degudament visat pel col·legi corresponent.  
4. Quant als servicis obligatoris i facultatius complementaris del casino de joc de la mercantil adjudicatària, s'autoritzen els següents; un restaurant; un autoservici; un bar de tapes; dos servicis de bar: dues sales d'estar; dues sales multiusos i espectacles, i cent places d'aparcament.  
5. L'autorització d'instal·lació i explotació de casino de joc és intransmissible per qualsevol títol.  
6. L'obertura del casino haurà de tindre lloc, com a màxim, el dia 24 de gener de 2007. A este efecte haurà d'obtindre prèviament llicència municipal d'obertura i autorització d'obertura i funcionament de la Comissió Tècnica del Joc. I respecte d'esta última s'haurà de sol·licitar amb una antelació mínima, respecte de la data mencionada, de 30 dies, i haurà de recaure-hi autorització expressa, tot això en els termes assenyalats en la base 8 de l'Ordre de 29 de juliol de 2005.  
El que es comunica per a coneixement de les persones interessades. Contra el que disposa esta ordre, que esgota la via administrativa, es podrà interposar recurs contenciós administratiu, en el termini de dos mesos, comptat des de l'endemà de la publicació d'esta ordre en el Diari Oficial de la Generalitat Valenciana, o des de la notificació a les persones interessades si esta última fóra posterior a aquella, davant la Sala Contenciosa Administrativa del Tribunal Superior de Justícia de la Comunitat Valenciana. Tot això sense perjudici de qualsevol altra acció o recurs que les dites persones interessades consideren oportú exercitar o interposar.  
València, 14 de març de 2006  
El conseller d'Economia, Hisenda i Ocupació,  
GERARDO CAMPS DEVESA